Alexander Andries Maramis

Alexander Andries Maramis otabâ lebbi èkennal kalabân A.A. Maramis (20 Junè 1897 - 31 Juli 1977) iyâ arèya pejuwang kamardhika'anna Inḍonèsia bân pahlawan nasional. Salèrana tao dhâddi angghuta BPUPKI bân KNIP, jhughân tao dhâddi Menteri Keuangan Inḍonèsia bân aropa'aghi orèng sè aberri' tanda tangan Oeng Republik Inḍonèsia Pertama. Ponakanna Maria Walanda Maramis rèya mamarè pendidikanna è bidang hokom è taon 1924 è Bâlândhâ.

 Riwayat Hidup 

 Kaoḍi'ân Awwâl 
Alexander Andries Maramis lahèr è Manado, Sulawèsi ḍâjâ è tangghâl 20 Junè 1897. Ramana anyama Andries Alesxander Maramis bân Èbhuna anyama Charlotte Ticoalu.Sulistiyo (2012). Tantena iyâ arèya Pahlawan Nasional Inḍonèsia Maria Walanda Maramis.Parengkuan (1982), p. 5. Alex Maramis ajhâr è sakola ḍhâsarra Bâlândhâ (Europeesche Lagere School, ELS) è Manado.Nalenan (1981), p. 10. Marèna pas maso' sakola menengnga Bâlândhâ (Hogereburgerdchool, HBS) è Batavia (satèya Jakarta) sè kemma jârèya atemmo pas akanca bân Arnold Mononutu sè jhughân ḍari Minahasu bân Achmad Soebardjo.Idris (1982), p. 160.Nalenan (1981), p. 15.

È taon 1919, Maramis mangkat ka Bâlândhâ bân ajhâr hokom è Yniversitas Laiden.Massier (2008), p. 139. Bâkto neng è Laiden, Maramis noro' ḍâlem organisasi mahasiswa Perhinpunan Inḍonèsia (Indische Vereeninging). È taon 1924, Maramis èpèlè dhâddhi sèkrètaris perhimpunan kasèbbhut.Nalenan (1981), p. 47. Maramis lulus kalabân gellar "Meester in de Rechten" (Mr.) è taon 1924.Otterspeer (1989), p. 261. Salèrana pas abâli ka Inḍonèsia bân amolaè karierra mènangka pengacara è Pengadilan Negeri è Semmarang è taon 1925.Lev (2000), p. 260.Parengkuan (1982), p. 42. Ollè sataon pas ngallè ka Pengadilan Negeri è Palembang.Parengkuan (1982), p. 43.

 Persiapan kemerdekaan Indonesia 
pra=https://id.wikipedia.org/wiki/Berkas:KITLV_-_25245_-_Vooraanstaande_Indonesiers_te_Batavia.jpg|kiri|jmpl|200x200px|Maramis (tengnga) è buḍina Soekarno
Maramis èyangkat mènangka angghuta Badan Penyelidik Usaha Persiapan Kemerdekaan (BPUPKI) sè èbentuk è tangghâl 1 Maret 1945. È badan rèya, Maramis tamaso' ḍâlem Panitia Sanga'. Panitia rèya ètugassaghi ka'angghuy arumussaghi ḍâsar naghârâ kalabân ahimpun nilai-nilai otama ḍâri prinsip ideologis Pancasila sè èghârissaghi moso Soekarno ḍâlem pidatona è tangghâl 1 Junè 1945.Elson (2009), p. 112. Rumusan rèya èkennal kalabân nyama Piagam Jakarta. È tangghâl 11 Juli 1945 ḍâlem sala sèttong rapat pleno BPUPKI, Maramis ètunjuk mènangka angghuta Panitia Perancang Undang-undang Dasar sè ètugassaghi ka'angghuy aghâbây perubahan-perubahan tertentu sabellunna èpasetuju modo sakabbhina angghuta BPUPKI.Massier (2008), p. 180. È taon 1976 asareng Hatta, A.G. Pringgodigdo, Sunarii Sastrowardoyo, bân Soebardjo, Mramis tamaso' ḍâlem "Panitia Lèma'" sè ètugassaghi Prèsiḍèn Soeharto ka'angghuy adokumentasiyâghi perumusan Pancasila.Elson (2009), p. 123.

 Menteri Keuangan 
pra=https://id.wikipedia.org/wiki/Berkas:Hatta_1_Cabinet_KR_2_Feb_1948_p1.jpg|kiri|jmpl|324x324px|Foto Kabinet Hatta I
pra=https://id.wikipedia.org/wiki/Berkas:AA_Maramis_with_Sam_Ratulangi.jpg|ka|jmpl|200x200px|Maramis asareng Ratulangi
Maramis èyangkat mènangka Menteri Keuangan ḍâlem kabinet Inḍonèsia pertana è tangghâl 26 Sèptèmber 1945. Salèrana aghântèyaghi Samsi Sastrawidagda sè awalla èberri' jabatan kasebbhut ḍâ' bâkto kabinet èbentuk è tangghâl 2 Sèptèmber 1945. Sastrawidagda ambu dhibi' ḍâri jabatanna sè ghun pèra' 2 minggu polana sakè'.Anwar (2009), p. 115. Sastrawidagda iyâ arèya orèng pertama sè ètunjuk mènangka Menteri Keuangan Inḍonèsia, tapè karana bâktona sè sakejjhâ', Maramis bisa èyangghep, de facto mènangka Menteri Keuangan Inḍonèsia pertama.

Mènangka Menteri Keuangan, Maramis aperran penting ḍâlem pengembangan bân pencetakan pèssè dhâlubân Inḍonèsia pertama otabâ Oeang Republik Indonesia (ORI). Bhuto bâkto sataon sabellunma pèssè dhâlubân rèya bisa èpakalowar secara resmi Dâ' tangghâl 30 Oktober 1946.

Nota-nota rèya aghântèyaghi pèssè dhâlubân Jeppang sè èyèdaraghi kalabân pamarènta Hindia Bâlândhâ (NICA). .Anwar (2009), p. 116.Lindblad (2008), p. 62. Pèssè èpakalowar kalangghuy adominadi 1,5, bân 10 sèn, kalabân ètambâi ½, 1, 5, 10,bân 100 ropèya. Tanda tangan Maramis mènangka Menteri Keuangan bâḍâ ḍâlem cèta'anna sè-pèssè dhâlubâng rèya.

Maramis ajabat mènangka Menteri Keuangan polè, secara aurutan ḍâlem Kabinèt Amor Syarifuddin I è tangghâl 3 Juli 1947,Anderson (1972), p. 398. Kabinèt Amir Syarifuddin II è tangghâl 12 Novèmber 1947,Finch and Lev (1965), p. 12. bân kabinèt Hatta I è tangghâl 29 Jânuwari 1948.Aritorang and Steenbrink (2008), p. 192. Ḍâ' tangghâl 19 Ḍèsèmber 1948, Bâlândhâ amolaè Agresi Militer Bâlândhâ II è bâktona pamarènta'anna Hatta. Soekarno, Hatta, bân pejabat pamarènta laènna sè bâḍâ neng è Yogyakarta ètangkep bân èbuwâng ka Polo Bangka. Maramis bâkto rowa prappa'na bâḍâ è New Delhu, India. Salèrana narèma kabâ' ḍâri Hatta sabellunma Hatta ètangkep kalabân instruksi ka'angghuy abentuk pamarènta'an darurat è pengasingan è India jhâ' sèngana Sjafruddun Prawiranegara ta' olle abentuk pamarènta'an darurat è Sumatra.Pour (2010), p. 70. Prawiranegara mampo abentuk Pamarènta Darurat Republik Inḍonèsia bân Kabinèt Darurat sè kemma Maramis èyangkat mènangka Menteri Lowar Negeri. Samarèna Soekarno bân Hatta èpabebas, Prawiranegara mabâli pamarènta'anna ḍâ' ka Hatta è tangghâl 13 Juli 1949 bân Maramis abâli ajabat mènangka Menteri Keuangan.

 Duta Besar 
Èyantarana taon 1950 bân 1960, Maramis perna abâkkèlè Inḍonèsia mènangka Duta Rajâ ka'angghuy empa' naghârâ: Filipina, Funlandia, Jèrman Bârâ', bân Uni Soviet. Sabellunna è tangghâl 1 Agustus 1949, salèrana èyangkat mènangka Duta Istimewa sè atanggung jawab ka'angghuy ngawasè bâkkèl-bâkkèl Inḍonèsia è Lowar Negeri.Parengkuan (1982), p. 80. Ḍâ' bâkto rowa, bâkkèl-bâkkèlla Inḍonèsia bâDâna è Bangkok, Canberra, Kabul, Kabul, Kaoro, Karachi, London, Manila, New Delhu, Penang Rangiin, Singapura, Washington, D.C., bân è kantorra Perserikatan bangsa-bangsa (PBB) è Lake Success è Amèrika Serikat. Asabâb Maramis è ḍâlem tugassa ros-terrosan bâḍâ è lowar negeri, jârèya pas èpanoro' ḍâlem delegasi Republik Inḍonèsia ka'angghuy Meja BundaR mènangka penasèhat.Parengkuan (1982), p. 83.

È tangghâl 25 Jânuwari, Maramis èyangkat mènangka Duta Rajâ Inḍonèsia ka'angghuy Filipina èbitong molaè tangghâl 1 Fèbruari 1950.Anwar (2009), p. 120. Maramis ajabat mènangka duta rajâna Inḍonèsia è Manila ḍâlem bâkto 3 taon. Ḍâ' tangghâl 10 April 1953, Maramis èyangkat mènangka Duta Râjâ Inḍonèsia kalangghuy Jèrman Bârâ' èbitong molae tangghâl 1 Mèi 1953.Parengkuan (1982), p. 86.Careers Institute (1953), p. 61. Ḍâ' ka awwâl taon 1956, Maramis abâli ka Jakarta bân ajabat mènangka Kapala Dirèktorat Asia/Pasifik è Kementrian Lowar Negeri. Jabatan rèya pèra' ètegghu' pan-bârâmpan bulân, pokana jârèya èberri' tugas anyar mènangka Duta Râjâ Inḍonèsia ka'angghuy Uni Soviet èbitong ḍâri tangghâl 1 Oktober 1956.Khrushchev (2007), p. 807. 2 taon agghi', Maramis ngaollè tugas rangkep mènangka Duta Râja Inḍonèsia ka'angghuy Finlandia kalabân kedudukan tettep è Moskwa. Saellana mamarè tugassa mènangka duta rajâ Inḍonèsia ka'angghuy Uni Soviet bân Finlandia, Maramis bân kalowargana nettap è Swiss.Parengkuan (1982), p. 89. Salèrana anettap è Lutano sabellunna abâli ka Inḍonèsia è taon 1976.Parengkuan (1982), p. 92.

 Adhingghâl Omor 
pra=https://id.wikipedia.org/wiki/Berkas:A.A._Maramis_-_TMP_Kalibata_1.jpg|jmpl|Batu nisan makam A.A. Maramis è Taman Makam Pahlawan Nasional Utama Kalibata, Jakarta
Saellana para' 20 taon neng è lowar Inḍonèsia, Maramis anyata'aghi pangaterrowanna ka'angghuy abâli ka Inḍonèsia. Pamarènta Inḍonèsia ngator sopajâ jârèya bisa abâli bân ḍâpa' ka Jakarta ḍâ' tangghâl 27 Junè 1976.TEMPO (1977). È antarana orèng sè ngantos è bandara iyâ arèya ca-kancana sè ella akanca abit, iyâ arèya Soebardji bân Mononutu, bân Rahmi Hatta kèta (binèna Mohammad Hatta).TEMPO (1976). Ḍâ' bulân Mèi 1977, salèrana èrabât è roma sakè' saellana ngalami pendarahan. Maramis adhingghâl omor è tangghâl 31 Juli 1977 è roma sakè' Angkatan Darat Gatot Soebroto, pèra' 13 bulân saellana jârèya abâli ka Inḍonèsia.Joint Publications Research Service (1977), p. ii. Mayyiddhâ èbhâjângnhaghi è Ruang Pancasila Departemen Lowar Negeri bân èterrossaghi kalabân upacara militer pas èpetpet è Taman Makam Pahlawan Kalibata.

 Penghargaan 
pra=https://id.wikipedia.org/wiki/Berkas:Indonesia_1945_100r_Obv.jpg|ka|jmpl|200x200px|Pèssè Rp. 100 kalabân tanda tanganna Maramis
pra=https://id.wikipedia.org/wiki/Berkas:Gedung_Departemen_Keuangan_RI.jpg|ka|jmpl|200x200px|Kantor Kementerian Keuangan sè ènyamaè Gedung "A.A. Maramis"
È bâkto ajabat mènangka Duta Rajâ Inḍonèsia ka'angghuy Filipina, Maramis narèma gellar Doktor Honoris Causa ḍâri Universitas Far Eastern è Manila è taon 1950.Perpusnas (1950). Ḍâ' tangghâl 15 Fèbruari 1961, Maramis èberri' anugerah penghargaan Bintang Mahaputra Utama bân è tangghâl 5 Oktober 1963 èberri' anugerah penghargaan Bintang Gerilya. Maramis secara anunerts eberri' anugerah Bintang Republik InDonèsia Utama ḍâ' tangghâl 12 Agustus 1922.GATRA (2012). Ḍâ' tangghâl 30 Oktober 2007, Maramis èyakowè moso Museum Rekor Dunia Inḍonèsia mènangka Menteri Keuangan sè tanda tanganna bâḍâ è pèssè dhâlubân sè palèng bânnya'. È antara taon 1945 bân 1947, tanda tanganna bâḍâ neng è 15 pèssè dhâlubâng sè laèn.Raharjo (2007).

Ḍâ' tangghâl 8 Novèmber 2019, Alexander Andries Maramis èberri' anugerah gelar Pahlawan Nasional moso Prèsidèn Joko Widodo.CNN Indonesia (2019). Sè narèma pengharhaanna abâkkèla kalowarga ahli waris, iyâ arèya Joan Maramis, kompoyya A. A. maramis.Kementerian Sekretariat Negara (2019).

 Kalowarga 
Maramis akabin sareng Elizabeth Marie Diena Veldhiedt. Ramana Elizabeth iyâ arèya orèng Bâlândhâ tapè Èbhuna asalla ḍâri Bhâli. Kabinna Maramis bân Veldhidt ta' ngaollè ana', tapè Veldhiedt anḍi' potra ḍâri lakè sè sabellunna. Ana' jârèya ètarèma Maramis kalabân ikhlas, bân jârèya èberri' nyama Lexy Maramis.Parengkuan (1982), p. 44.

 Referensi 

Sumber referensi